Ngacmimet seksuale që kanë tronditur Uashingtonin 
Shtohet vëmendja e publikut pas një vale akuzash që kanë përfshirë emrat më të mëdhenj të Hollivudit, medias dhe zyrtarët e zgjedhur.
Uashingtoni është tronditur nga akuzat për ngacmime seksuale ku në qendër janë vënë zyrtarë të zgjedhur, emra të mëdhenj të Hollivudit apo dhe medias. Vëmendja e madhe publike që kanë marrë këto incidente ka nxjerrë në pah nevojën për një qasje të re ndaj këtij problemi, për të cilin dikur flitej pak, kur i akuzuari ishte një njeri me pushtet. Shtatë gra kanë akuzuar kandidatin e Alabamës për në senat Roy Moore, me pretendimeve që shkojnë ngacmimet tek sulmet seksuale, në ngjarje të disa dekadave më parë kur viktimat ishin adoleshente apo rreth të 20-ve. thotë Beverly Young Nelson, një prej akuzueseve të zotit Moore. Pyetje janë ngritur dhe mbi të ardhmen politike të senatorit Al Franken, pasi një grua e akuzoi se e kishte puthur me forcë dhe prekur ndërsa ajo flinte gjumë. Ngjarja ka ndodhur në vitin 2006, përpara se zoti Franken të bëhej senator. , tha Leeann Tweeden, akuzuese e zotit Franken. Por reagimi i dy burrave ndaj akuzave, ndryshon ndjeshëm. Zoti Moore i ka mohuar kategorikisht të gjitha pretendimet. tha Roy Moore kandiadat i Alabamës për në Senat. Në kontrast, Al Frankeni nëpërmjet një deklarate mori përgjegjësinë për veprimet e tij. Ai kërkoi falje dhe kërkoi të hetohet prej Komisionit të Etikës. Sjelljet e senatorit janë komentuar prej kolegëve të tij, demokratë dhe republikanë. , thotë senatorja Susa Collins Nga ana tjetër zoti Moore vazhdon të injorojë thirrjet për tu tërhequr nga gara. , ka thënë senatori Mitch Mcconnell udheheqësi i republikanëve të senatit. Presidenti Donald Trump, i cili vite më parë mburrej me aftësitë e tij për të ngacmuar seksualisht, në një koment twitter shkruante lidhur me sjelljen e keqe të senatorit Al Franken, por nuk ka bërë asnjë deklaratë nëse zoti Moore është i përshtashëm ose jo, për postin publik për të cilin po garon. , thotë Marc Short drejtor për çështjet legjislative në Shtëpinë e Bardhë. Incidentet me ngacmime seksuale nuk janë një gjë e re. Ato pothuaj i kushtuan presidencën Bill Clintonit dy dekada më parë. Pretendimet për ngacmime seksuale vite më parë, pothuajse u bënë pengesë për emërimin e Clarence Thomasit për në Gjykatën e Lartë. Por ajo çfarë mund të konsiderohet e re është vëmendja e publikut ndaj kësaj sjelljeje, pas një vale akuzash që kanë përfshirë emrat më të mëdhenj të Hollivudit, medias dhe zyrtarët e zgjedhur. , thotë ligjvënësja Barbara Comstock. Kryetari i Dhomës së Përfaqësuesve Paul Ryan ka urdhëruar trajnimin e detyrueshëm kundër ngacmimeve seksuale për të gjithë ligjvënësit dhe stafin e tyre. Disa senatorë kanë kërkuar largimin e zotit Moore nëse ai i fiton zgjedhjet speciale të muajit të ardhshëm.